pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.เกษตรฯ ส่งเสริมภาคเอกชน มุ่งพัฒนาสู่นวัตกรรมเกษตรยุค 4.0
วันศุกร์ที่ 27 มกราคม 2566
ก.เกษตรฯ ส่งเสริมภาคเอกชน มุ่งพัฒนาสู่นวัตกรรมเกษตรยุค 4.0
ก.เกษตรฯ ส่งเสริมภาคเอกชน มุ่งพัฒนาสู่นวัตกรรมเกษตรยุค 4.0 หวังให้เกษตรกรรุ่นใหม่ Smart Farmer สามารถนําไปต่อยอดขยายผลต่อไปได้
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจาก นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีเปิดโรงงานผลิตเครื่องดื่ม และให้บริการ High Pressure Processing (HPP) เทคโนโลยียืดอายุการเก็บรักษาผลิตภัณฑ์อาหารและเครื่องดื่มต่าง ๆ โดยไม่ใช้ความร้อน ของบริษัท ซีวิค อโกรเทค จํากัด ณ บริษัท ซีวิค อโกรเทค จํากัด อําเภอกระทุ่มแบน จังหวัดสมุทรสาคร โดยมี นายชาคริต คนธรรพ์สกุล กรรมการผู้จัดการ บริษัท ซีวิค อโกรเทค จํากัด กล่าวต้อนรับและกล่าวรายงาน นายพงศ์เทพ เทพกาญจนา อดีตรองนายกรัฐมนตรี และนายอภิรักษ์ โกษะโยธิน ประธานกรรมการบริหาร บริษัท วี ฟูดส์ (ประเทศไทย) จํากัด อดีตผู้ว่าราชการกรุงเทพมหานคร ร่วมแสดงความยินดี
ทั้งนี้ บริษัท ซีวิค อโกรเทค จํากัด (เดิมชื่อ บริษัท ซีวิค มีเดีย จํากัด) เป็นบริษัทที่ก่อตั้งและดําเนินธุรกิจมานานกว่า 30 ปี ในกลุ่มอุตสาหกรรมอิเล็กทรอนิกส์ ปัจจุบันได้มีการปรับเปลี่ยนธุรกิจใหม่ มาดําเนินธุรกิจด้านนวัตกรรมเกษตร โดยได้มีการสร้างโรงงานปลูกพืช ซึ่งเป็นการปลูกพืชในระบบปิด มีสภาวะควบคุม และใช้แสงอาทิตย์ LEDs แทนแสงอาทิตย์ เพื่อให้ได้ผลผลิตเกษตรที่มีคุณภาพสูง ซึ่งเป็นการประยุกต์เทคโนโลยีหลากหลายสาขาเข้าด้วยกันเพื่อให้เป็นนวัตกรรมเกษตรยุค 4.0 ซึ่งนวัตกรรมดังกล่าวพัฒนาด้วยคนไทย บริษัทฯ มีความเชื่อมั่นอย่างยิ่งว่าโรงงานพืชแห่งนี้ จะเป็นส่วนหนึ่งของเทคโนโลยีที่เกษตรกรรุ่นใหม่ Smart Farmer สามารถนําไปต่อยอดขยายผลต่อไปได้
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย และมหาวิทยาลัยราชภัฏลำปาง ประจำปี 2565
วันศุกร์ที่ 27 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย และมหาวิทยาลัยราชภัฏลําปาง ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย และมหาวิทยาลัยราชภัฏลําปาง ประจําปี 2565
วันที่ 26 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงราย และมหาวิทยาลัยราชภัฏลําปาง ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มหาวิทยาลัยราชภัฏเชียงราย มีผู้เข้ารับพระราชทานปริญญาบัตร ระดับปริญญาตรี จํานวน 587 คน เวลา 14.00 น. มหาวิทยาลัยราชภัฏลําปาง มีผู้เข้ารับพระราชทานปริญญาบัตร ระดับปริญญาตรี จํานวน 879 คน ระดับปริญญาโท และระดับปริญญาเอก 23 คน รวมทั้งสิ้น 1,489 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ผลการดำเนินโครงการยกระดับ SMEs ผลไม้แปรรูป ช่วงเวลา 11 เดือน มกราคม-พฤศจิกายน ของปี 2565 มูลค่าส่งออกกว่า 6.3 หมื่นล้านบาท
วันศุกร์ที่ 27 มกราคม 2566
27/01/2566
โฆษกรัฐบาลเผย นายกฯ ปลื้ม ผลการดําเนินโครงการยกระดับ SMEs ผลไม้แปรรูป ช่วงเวลา 11 เดือน มกราคม-พฤศจิกายน ของปี 2565 มูลค่าส่งออกกว่า 6.3 หมื่นล้านบาท
โฆษกรัฐบาลเผย นายกฯ ปลื้ม ผลการดําเนินโครงการยกระดับ SMEs ผลไม้แปรรูป ช่วงเวลา 11 เดือน มกราคม-พฤศจิกายน ของปี 2565 มูลค่าส่งออกกว่า 6.3 หมื่นล้านบาท
วันนี้ (วันที่ 27 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดําเนินงานจากกรมส่งเสริมอุตสาหกรรม โครงการยกระดับสินค้าเกษตร สู่อุตสาหกรรมเกษตรแปรรูปครบวงจร เพื่อผลักดันผลไม้แปรรูปไทยสู่ตลาดทั้งในประเทศ และต่างประเทศ เพิ่มขีดความสามารถในการแข่งขันให้กับเกษตรกร
โฆษกประจําสํานักนายกรัฐมนตรีกล่าวเพิ่มเติมว่า โครงการนี้เป็นไปตามนโยบายของนายกรัฐมนตรีที่ต้องการสนับสนุน เกษตรกร ผู้ประกอบการ วิสาหกิจขนาดกลางและขนาดย่อม (SMEs) กระจายความเจริญอย่างเท่าเทียมในสังคม โดยโครงการนี้ได้ดําเนินงานมาตั้งแต่เดือน ตุลาคม 2565 ถึง มกราคม 2566 มีการพัฒนาผลไม้ 3 ชนิด ได้แก่ มะม่วง ฝรั่ง และอะโวคาโด เพิ่มศักยภาพการแข่งขันของผู้ประกอบการเป้าหมาย ด้วยการใช้นวัตกรรมสร้างมูลค่าเพิ่มให้กับสินค้า พัฒนาผลิตภัณฑ์วัตถุดิบแปรรูป ให้มีอายุเก็บรักษานานขึ้น และสามารถนําไปใช้เป็นส่วนผสมในอุตสาหกรรมแปรรูปอาหาร ธุรกิจบริการอาหารและเครื่องดื่มได้ เช่น ทําเป็นผง การทําเป็นเนื้อผลไม้เข้มข้น และการแช่แข็ง เช่น มะม่วงพิวเร อะโวคาโดแช่แข็ง และฝรั่งผงอบแห้ง นอกจากนี้ ยังสามารถนําผลิตภัณฑ์มาประยุกต์เป็นเมนูอาหารและเครื่องดื่ม เช่น น้ําสลัดอะโวคาโดสูตรคีโต แยมมะม่วงสูตรหวานน้อย โยเกิร์ตมะม่วงสูตรคีโต และ แยมฝรั่งอเนกประสงค์
โครงการฯ จะช่วยเพิ่มขีดความสามารถในการแข่งขันให้กลุ่มเกษตรกร SMEs วิสาหกิจชุมชน OTOP ที่เกี่ยวข้องกับผลไม้ และส่งเสริมการใช้ทรัพยากรอย่างคุ้มค่า ลดความสูญเสียอาหาร (Food loss & Food waste) พัฒนาผลิตภัณฑ์ให้มีมาตรฐานสากล โดยมีเกษตรกรและผู้ประกอบการ SMEs จํานวนมากได้รับประโยชน์ ทั้งได้รับองค์ความรู้และทักษะการพัฒนาผลิตภัณฑ์โดยเทคโนโลยีและนวัตกรรมแปรรูป จนถึงการจับคู่ธุรกิจกับธุรกิจบริการอาหารที่เกี่ยวข้อง ซึ่งตลาดส่งออกผลไม้แปรรูปมีแนวโน้มเติบโตสูงขึ้นในอนาคต โดยในช่วง เดือนมกราคม-พฤศจิกายน ของปี 2565 ผลิตภัณฑ์ผลไม้กระป๋องและแปรรูป มีมูลค่าส่งออกกว่า 63,202 ล้านบาท ขยายตัวเพิ่มขึ้นร้อยละ 20 เมื่อเทียบกับช่วงเดียวกันของปีก่อน
“นายกรัฐมนตรียินดีที่โครงการนี้ประสบผลสําเร็จอย่างเป็นรูปธรรม สามารถช่วยเหลือเกษตรกร ผู้ประกอบการ SMEs ให้เพิ่มมูลค่า และพัฒนาสินค้าของตัวเอง จนสามารถแข่งขันทั้งในตลาดในประเทศ และต่างประเทศ ทั้งนี้ นายกรัฐมนตรีได้แนะนําให้หน่วยงานที่เกี่ยวข้องศึกษาแนวทาง ความต้องการของผู้บริโภคตามกระเเสของธุรกิจในยุคปัจจุบัน และแนวโน้มในอนาคต ตลอดจนสํารวจความต้องการ ศักยภาพของแต่ละพื้นที่ เพื่อเพิ่มมูลค่าสินค้า และให้เกิดปรับตัวเท่าทันความต้องการของผู้บริโภค” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว. คลังเปิดงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน จังหวัดสงขลา
วันศุกร์ที่ 27 มกราคม 2566
27/01/2566
รมว. คลังเปิดงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน จังหวัดสงขลา
รมว.คลัง และประธานกรรมการ ธ.ก.ส. พร้อมผู้จัดการ ธ.ก.ส. ร่วมเปิดงานมหกรรมร่วมใจแก้หนี้ “มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 จังหวัดสงขลา และเยี่ยมชมบูธสถาบันการเงินของรัฐที่ให้คําปรึกษาลูกค้าภายในงาน
นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วยนายธนารัตน์ งามวลัยรัตน์ ผู้จัดการ ธ.ก.ส. และนายพงษ์พันธ์ จงรักษ์ รองผู้จัดการ ธ.ก.ส. ร่วมเปิดงานมหกรรมร่วมใจแก้หนี้ “มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 จังหวัดสงขลา และเยี่ยมชมบูธสถาบันการเงินของรัฐที่ให้คําปรึกษาลูกค้าภายในงาน ทั้งนี้ ในส่วนของการดําเนินงานช่วยเหลือและแก้ไขปัญหาภาระหนี้สินของเกษตรกรลูกค้า ธ.ก.ส. ได้มอบหมายให้พนักงานลงพื้นที่พบเกษตรกรเป็นรายบุคคล เพื่อให้คําปรึกษาทางการเงินและวางแนวทางในการการบริหารจัดการหนี้ รวมถึงจัดทํามาตรการต่าง ๆ ที่จะเข้าไปดูแลด้านภาระหนี้สินของเกษตรกรลูกค้า ประกอบไปด้วย การปรับปรุงโครงสร้างหนี้ การเสริมสภาพคล่องผ่านโครงการชําระดีมีคืน การแบ่งเบาภาระหนี้ผ่านมาตรการตัดชําระหนี้ตามสัดส่วน มาตรการจ่ายน้อย ผ่อนคลายได้ลดดอกเบี้ย และมาตรการทางด่วนลดหนี้ การแก้ไขปัญหาหนี้อย่างยั่งยืนผ่านโมเดลการจัดการ-ออกแบบ เชิงพื้นที่ D&MBA (Design and Manage by Area) ควบคู่กับการเติมความรู้ ด้านการเงินและการลงทุน การปรับเปลี่ยนการผลิตไปปลูกพืชที่มีมูลค่าสูง และการลดต้นทุนการผลิตโดยใช้เทคโนโลยีและนวัตกรรม นอกจากนี้ ยังพร้อมเติมทุนเพื่อเสริมสภาพคล่องในการใช้จ่ายผ่านสินเชื่ออัตราดอกเบี้ยผ่อนปรน รวมถึงการเสริมสร้างภูมิคุ้มกันผ่านผลิตภัณฑ์เงินฝากและสลากดิจิทัล ธ.ก.ส.
พิเศษ ! ลูกค้าที่ชําระหนี้หรือลงทะเบียนผ่านแอปพลิเคชัน A-Mobile Plus หรือลงทะเบียนเพิ่มเพื่อน Line Official Account @BAACFAMILY และ A-Reward พร้อมฝากสลากดิจิทัล ธ.ก.ส. ครบ 1,000 ขึ้นไป รับของที่ระลึกสุดพิเศษจาก ธ.ก.ส. พบกับแคมเปญพิเศษ “WoW WoW WoW” รับบริการให้คําปรึกษาสินเชื่อ พร้อมรับส่วนลดพิเศษค่าธรรมเนียมและของที่ระลึกถึง 4 ต่อ ไม่ว่าจะเป็นส่วนลดค่าธรรมเนียมการออกบัตร ATM ส่วนลดค่าธรรมเนียมการประเมินที่ดินและส่วนลดค่าธรรมเนียมวิเคราะห์โครงการ
โอกาสนี้ ขอเชิญชวนผู้ที่มีปัญหาภาระหนี้สิน ผู้ประกอบการและประชาชนทั่วไปเข้าร่วมงานมหกรรมร่วมใจแก้หนี้ “มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 ตั้งแต่วันนี้จนถึงวันที่ 29 มกราคม 2566 ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อําเภอหาดใหญ่ จังหวัดสงขลา
รัฐบาลไทย-ข่าวทำเนียบรัฐบาล-รสอ.รก.ผตร.ภาสกรฯ ร่วมแสดงความยินดีในวาระพิเศษ สมาคมส่งเสริมเทคโนโลยีไทย - ญี่ปุ่นครบรอบ 50 ปี
วันศุกร์ที่ 27 มกราคม 2566
27/01/2566
รสอ.รก.ผตร.ภาสกรฯ ร่วมแสดงความยินดีในวาระพิเศษ สมาคมส่งเสริมเทคโนโลยีไทย - ญี่ปุ่นครบรอบ 50 ปี
รสอ.รก.ผตร.ภาสกรฯ ร่วมแสดงความยินดีในวาระพิเศษ สมาคมส่งเสริมเทคโนโลยีไทย - ญี่ปุ่นครบรอบ 50 ปี
เมื่อวันที่ 26 มกราคม2566 เวลา 14.30 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม เข้าร่วมเป็นเกียรติกล่าวแสดงความยินดีกับสมาคมส่งเสริมเทคโนโลยี ไทย - ญี่ปุ่น หรือ ส.ส.ท.ครบรอบ 50 ปี ณ ห้องแกรนด์ฮอลล์ ชั้น 2 โรงแรม ดิ แอทธินี โฮเทล แบงค็อกฯ
โดย รสอ.รก.ผตร. กล่าวว่า ปัจจุบันกระทรวงอุตสาหกรรมได้มีความร่วมมือกับหลายหน่วยงานทั้งจากภาครัฐและหน่วยงานภาคเอกชนของประเทศญี่ปุ่น จึงได้เล็งเห็นความสําคัญของความร่วมมือกับประเทศญี่ปุ่นในด้านการค้า การลงทุน รวมถึงด้านการพัฒนาและยกระดับภาคอุตสาหกรรมของประเทศไทย ทั้งนี้ ส.ส.ท. ถือเป็นหน่วยงานหนึ่งที่มีบทบาทในการสนับสนุนและเชื่อมโยงความร่วมมือดังกล่าว โดยเฉพาะในด้านการถ่ายทอดความรู้และเทคโนโลยีให้แก่บุคลากรในภาคอุตสาหกรรมของไทยมาโดยตลอดดังนั้น ส.ส.ท. จึงมีส่วนสําคัญในการผลักดันให้โครงการความร่วมมือเกิดขึ้นมากมาย นอกจากนี้ ยังมีความร่วมมือในด้านการเป็นปรึกษา SI หรือ System Integrator รวมถึงการสร้างระบบขึ้นทะเบียนที่ปรึกษา และใช้ประโยชน์จาก SI เพื่อเป็นก้าวสําคัญสู่การเป็นอุตสาหกรรม 4.0 ต่อไป
รัฐบาลไทย-ข่าวทำเนียบรัฐบาล-​รัฐบาลขอบคุณทุกหน่วยงาน ที่ร่วมมือติดตาม นำมรดกอันล้ำค่าของชาติกลับคืนสู่ประเทศไทยได้อย่างต่อเนื่อง
วันศุกร์ที่ 27 มกราคม 2566
27/01/2566
​รัฐบาลขอบคุณทุกหน่วยงาน ที่ร่วมมือติดตาม นํามรดกอันล้ําค่าของชาติกลับคืนสู่ประเทศไทยได้อย่างต่อเนื่อง
​รัฐบาลขอบคุณทุกหน่วยงาน ที่ร่วมมือติดตาม นํามรดกอันล้ําค่าของชาติกลับคืนสู่ประเทศไทยได้อย่างต่อเนื่อง
วันที่ 27 มกราคม 2566 นางสาวรัชดา ธนาดิเรก รองโฆษก ประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และรัฐบาลขอบคุณหน่วยงานที่เกี่ยวข้องทั้งในประเทศไทย และต่างประเทศที่ร่วมมือติดตามจนสามารถนํามรดกอันล้ําค่าของชาติกลับคืนสู่ประเทศไทยได้อย่างต่อเนื่อง ล่าสุดเมื่อวันที่ 25 มกราคม 2566 ที่ผ่านมา กระทรวงการต่างประเทศ ได้ส่งมอบพระพุทธรูปไม้แกะสลัก จํานวน 9 องค์ ที่ได้รับคืนจากชาวออสเตรเลียกลับสู่ประเทศไทยให้ผู้แทนกรมศิลปากร ซึ่งพระพุทธรูปจํานวน 9 องค์นี้ เป็นพระพุทธรูปไม้แกะสลักขนาดเล็ก ซึ่งมีขนาดประมาณ 10 - 15 เซนติเมตร
นางสาวรัชดา กล่าวว่า สืบเนื่องจาก นาย Murray Upton ชาวออสเตรเลีย ได้แจ้งผ่านสถานเอกอัครราชทูต ณ กรุงแคนเบอร์ราว่า ได้รับพระพุทธรูปไม้ดังกล่าวตกทอดมาจากบิดาซึ่งได้มาในครอบครองตั้งแต่ปี 2454 และตระหนักถึงคุณค่าของพระพุทธรูป จึงประสงค์จะส่งมอบคืนให้ประเทศไทยผ่านสถานเอกอัครราชทูตฯ
สําหรับการส่งมอบพระพุทธรูปนี้เป็นส่วนหนึ่งของภารกิจร่วมกันระหว่างกระทรวงการต่างประเทศและกรมศิลปากรในการติดตามโบราณวัตถุของไทยในต่างประเทศกลับคืนสู่ประเทศไทย ทั้งนี้ ภายหลังพิธีส่งมอบ กรมศิลปากรจะนําพระพุทธรูปไปตรวจสภาพและเข้าสู่กระบวนการตรวจพิสูจน์ และนําไปเก็บรักษาไว้ในสถานที่เหมาะสมต่อไป
รัฐบาลไทย-ข่าวทำเนียบรัฐบาล-ธ.ก.ส. ปรับขึ้นดอกเบี้ยเงินกู้ 0.125 - 0.25% ตามการฟื้นตัวของเศรษฐกิจไทย ตั้งแต่ 1 ก.พ. 66 เป็นต้นไป
วันศุกร์ที่ 27 มกราคม 2566
27/01/2566
ธ.ก.ส. ปรับขึ้นดอกเบี้ยเงินกู้ 0.125 - 0.25% ตามการฟื้นตัวของเศรษฐกิจไทย ตั้งแต่ 1 ก.พ. 66 เป็นต้นไป
ธ.ก.ส.ประกาศปรับขึ้นอัตราดอกเบี้ยเงินกู้ทุกประเภท ทั้ง MRR MLR และ MOR ร้อยละ 0.125 – 0.25 ต่อปี ตามมติ กนง. เมื่อวันที่ 25 ม.ค.2566 ที่ปรับขึ้นอัตราดอกเบี้ยนโยบาย ร้อยละ 0.25 จากร้อยละ 1.25 ต่อปี เป็นร้อยละ 1.50 ต่อปี มีผลตั้งแต่วันที่ 1 ก.พ.2566
ธ.ก.ส. ประกาศปรับขึ้นอัตราดอกเบี้ยเงินกู้ทุกประเภท ทั้ง MRR MLR และ MOR ร้อยละ 0.125 – 0.25 ต่อปี ตามมติ กนง. เมื่อวันที่ 25 มกราคม 2566 ที่ปรับขึ้นอัตราดอกเบี้ยนโยบาย ร้อยละ 0.25 จากร้อยละ 1.25 ต่อปี เป็นร้อยละ 1.50 ต่อปี เพื่อให้สอดคล้องกับอัตราดอกเบี้ยในตลาดและการฟื้นตัวของระบบเศรษฐกิจไทย โดยมีผลตั้งแต่วันที่ 1 กุมภาพันธ์ 2566 เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบายอย่างต่อเนื่อง ตั้งแต่เดือนสิงหาคม 2565 จนถึงครั้งล่าสุดในวันที่ 25 มกราคม 2566 รวมการปรับขึ้นอัตราดอกเบี้ยนโยบาย จํานวน 4 ครั้ง จากอัตราดอกเบี้ยนโยบายที่ร้อยละ 0.50 ต่อปี มาอยู่ที่ร้อยละ 1.50 ต่อปีในปัจจุบัน ตามการฟื้นตัวของระบบเศรษฐกิจไทย ทั้งด้านการอุปโภคบริโภคและการท่องเที่ยว ซึ่ง ธ.ก.ส. ในฐานะสถาบันการเงินเฉพาะกิจของรัฐที่มีบทบาทในการดูแลภาคการเกษตรและการพัฒนาระบบเศรษฐกิจฐานรากของประเทศให้มีความเข้มแข็ง ได้ทําการตรึงอัตราดอกเบี้ยเงินกู้ตามนโยบายกระทรวงการคลังออกไปให้นานที่สุด เพื่อช่วยลดภาระให้เกษตรกรและผู้ประกอบการให้สามารถประกอบอาชีพได้ตามปกติในช่วงการฟื้นตัวหลังจากเผชิญกับวิกฤตเศรษฐกิจและการแพร่ระบาดของเชื้อไวรัส Covid-19 ขณะเดียวกันได้มีการปรับเพิ่มอัตราดอกเบี้ยเงินฝาก เพื่อให้ผู้ฝากได้รับผลตอบแทนที่เหมาะสมตามภาวะอัตราดอกเบี้ยในตลาด
อย่างไรก็ตาม เพื่อให้สอดคล้องกับอัตราดอกเบี้ยในตลาดและการฟื้นตัวของระบบเศรษฐกิจไทย ธ.ก.ส. ได้ปรับอัตราดอกเบี้ยเงินกู้ทุกประเภทเพิ่มขึ้น ร้อยละ 0.125 - 0.25 ต่อปี ได้แก่ อัตราดอกเบี้ยลูกค้ารายคนชั้นดี (MRR) ปรับเพิ่มขึ้นร้อยละ 0.125 ต่อปี จากปัจจุบันที่ร้อยละ 6.50 เป็นร้อยละ 6.625 ต่อปี อัตราดอกเบี้ยลูกค้าสถาบันและนิติบุคคลชั้นดี (MLR) ปรับเพิ่มขึ้นร้อยละ 0.25 ต่อปี จากปัจจุบันที่ร้อยละ 4.875 เป็นร้อยละ 5.125 ต่อปี และอัตราดอกเบี้ยประเภทเงินเบิกเกินบัญชี (MOR) ปรับเพิ่มขึ้นร้อยละ 0.25 ต่อปี จากปัจจุบันที่ร้อยละ 6.25 เป็น ร้อยละ 6.50 ต่อปี โดยมีผลตั้งแต่วันที่ 1 กุมภาพันธ์ 2566 เป็นต้นไป
ทั้งนี้ ธ.ก.ส. ยังมีโครงการชําระดีมีคืน สําหรับลูกหนี้ที่ชําระหนี้ได้ตามปกติ และมีมาตรการในการดูแลและช่วยเหลือลูกค้าที่มีปัญหาหนี้สินแบบครบวงจร ประกอบด้วย การปรับปรุงโครงสร้างหนี้ การขยายระยะเวลาการชําระหนี้ เช่น มาตรการจ่ายดอกตัดต้น มาตรการจ่ายน้อย ผ่อนคลายได้ลดดอกเบี้ย และมาตรการทางด่วนลดหนี้ เป็นต้น เพื่อลดความกังวลใจในเรื่องหนี้ การให้คําปรึกษาด้านการจัดการหนี้ ทั้งในและนอกระบบ ควบคู่กับการเติมสินเชื่อใหม่ ภายใต้อัตราดอกเบี้ยต่ํา เพื่อเสริมสภาพคล่องในการใช้จ่ายและการลงทุน อันนําไปสู่การสร้างงาน สร้างรายได้ให้กับเกษตรกรอย่างเข้มแข็งและยั่งยืน หากมีข้อสงสัยเพิ่มเติม สามารถสอบถามได้ที่ ธ.ก.ส. ใกล้บ้านท่านทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ  หารือประมงพื้นบ้านถึงแนวทางการทำประมง ย้ำคุมเข้มบังคับใช้กฎหมายประมงในกรอบสากล
วันศุกร์ที่ 27 มกราคม 2566
27/01/2566
รองนายกฯ พล.อ.ประวิตรฯ  หารือประมงพื้นบ้านถึงแนวทางการทําประมง ย้ําคุมเข้มบังคับใช้กฎหมายประมงในกรอบสากล
มุ่งรักษาผลประโยชน์แห่งชาติทางทะเลที่ยั่งยืนร่วมกัน
วันนี้ (27 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายประมงแห่งชาติ ณ มูลนิธิป่ารอยต่อฯ ผ่านระบบ VTC เพื่อกําหนดแนวทางการทําประมงพื้นบ้านและการนําเรือประมงออกนอกระบบ
โดยที่ประชุมรับทราบ ความเห็นของคณะกรรมาธิการยุโรป ( DG-MARE) ถึงความพยายามของไทย ต่อพัฒนาการติดตาม เฝ้าระวังและควบคุมการทําประมงภาพรวม โดยขอให้เพิ่มการตรวจสอบดําเนินคดีอย่างเต็มประสิทธิภาพตามขั้นตอนกฎหมายกับเรือที่มีข้อมูลจากศูนย์ FMC เรือเข้าออกท่าที่ผิดกฎหมาย เพื่อป้องกันมิให้ผลิตภัณฑ์สัตว์น้ําผิดกฎหมาย เข้าสู่ห่วงโซ่อาหารหรือส่งออกต่างประเทศ และรับทราบการขยายเวลายกเว้นบังคับใช้กฎหมาย MMPA ของสหรัฐฯ ออกไปอีก 1 ปี จนถึง 31 ธันวาคม 2566 พร้อมทั้งรับทราบความก้าวหน้า นโยบายและแผนบริหารจัดการประมง และแผนปฏิบัติการแก้ปัญหาการทําประมงผิดกฎหมายในทะเลสาบสงขลา ปี 2566 – 2570 รวมท้ังผลการประเมินประเทศไทย ต่อสถานการณ์การขจัดแรงงานเด็กในรูปแบบเลวร้ายที่สุดของสหรัฐฯ ปี 2564 โดยเสนอให้ความสําคัญกับ การควบคุมบังคับใช้อายุขั้นต่ําของการจ้างแรงงานให้ครอบคลุมการจ้างแรงงานนอกระบบ การกําหนดอาชีพและกิจกรรมเสี่ยงที่อันตรายต่อเด็กให้ครอบคลุมมากขึ้น และการเพิ่มจํานวนและประสิทธิภาพผู้ตรวจแรงงานนอกระบบในพื้นที่ห่างไกล
ต่อจากนั้นได้ร่วมพิจารณา แนวทางการออกใบอนุญาตทําประมงพื้นบ้าน ที่ให้ความสําคัญกับ เกณฑ์การออกใบอนุญาต พื้นที่ทําการประมง กลุ่มสัตว์น้ํา เครื่องมือประมง และขาดเรือประมง โดย พล.อ.ประวิตร’ ได้มอบให้ พล.อ.สุรเชษฐ์ หักพาล รอง ผบ.ตร​. ไปหารือกับประมงพื้นบ้าน เพื่อความรอบคอบก่อน พร้อมกันนี้ ได้พิจารณาและเห็นชอบโครงการนําเรือประมงออกนอกระบบ สําหรับกลุ่มเรือที่ประสงค์จะออกนอกระบบเพิ่มเติม จํานวน 1,007 ลํา วงเงินช่วยเหลือเยียวยา 1,806.3349 ล้านบาท และเรือประมงออกนอกระบบในพื้นที่ จชต.เป็นกรณีเร่งด่วน โดยมีกลุ่มเรือที่ประเมินสภาพแล้ว 96 ลํา วงเงิน163.3634 ล้านบาท
รองนายกรัฐมนตรีได้เน้นย้ําว่า กรมประมงต้องเข้มแข็งบังคับใช้กฎหมายที่เกี่ยวข้องอย่างจริงจังมากขึ้น และจําเป็นต้องโปร่งใส ไม่มีทุจริตเอื้อประโยชน์กับกลุ่มใดทั้งสิ้น โดยให้นําข้อเสนอขององค์กรระหว่างประเทศไปปรับแก้ไขให้มีผลเป็นรูปธรรม เป็นที่ยอมรับของสากล และขอให้กรมประมงและหน่วยงานที่เกี่ยวข้อง ร่วมขับเคลื่อนนโยบายประมง ที่ยืนบนหลักกฎหมาย โดยคํานึงความอยู่รอดของชาวประมงพื้นบ้านและผลประโยชน์ของทรัพยากรทางทะเลที่ยั่งยืนร่วมกันเป็นสําคัญ
รัฐบาลไทย-ข่าวทำเนียบรัฐบาล-รัฐบาลอนุมัติ 7,500 ล้านบาท บรรเทาค่าไฟฟ้าช่วยประชาชน 4 เดือน
วันศุกร์ที่ 27 มกราคม 2566
27/01/2566
รัฐบาลอนุมัติ 7,500 ล้านบาท บรรเทาค่าไฟฟ้าช่วยประชาชน 4 เดือน
วันพุธที่ 25 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระค่าสาธารณูปโภคแก่ประชาชนอย่างต่อเนื่อง
โดยเห็นชอบมาตรการช่วยเหลือค่าไฟฟ้าเพื่อบรรเทาผลกระทบต่อประชาชนจากสถานการณ์ราคาพลัง
งานที่ยังคงสูงอยู่ กรอบวงเงิน 7,500 ล้านบาท สําหรับบ้านที่อยู่อาศัยที่ใช้ไฟฟ้าไม่เกิน 300 หน่วย/เดือน
แบ่งเป็น ผู้ใช้ไฟฟ้า ไม่เกิน 150 หน่วย/เดือน ได้ส่วนลดค่าไฟฟ้า 92.04 สตางค์/หน่วย โดยมีผลต่างค่า Ft
เรียกเก็บและส่วนลด 1.39 สตางค์/หน่วย ผู้ใช้ไฟฟ้า 151 – 300 หน่วย/เดือน ได้ส่วนลดค่าไฟฟ้า 67.04
สตางค์/หน่วย โดยมีผลต่างค่า Ft เรียกเก็บและส่วนลด 26.39 สตางค์/หน่วย เป็นเวลา 4 เดือน
ตั้งแต่ค่าไฟฟ้าประจําเดือน ม.ค. – เม.ย.2566 คาดว่าจะมีผู้ได้รับประโยชน์รวมกว่า 19.66 ล้านราย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏอุตรดิตถ์ ประจำปี 2565
วันศุกร์ที่ 27 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏอุตรดิตถ์ ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏอุตรดิตถ์ ประจําปี 2565
วันที่ 23 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏอุตรดิตถ์ ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,312 คน ระดับปริญญาโท และระดับปริญญาเอก 28 คน รวมทั้งสิ้น 1,340 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏนครสวรรค์ ประจำปี 2565
วันศุกร์ที่ 27 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏนครสวรรค์ ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏนครสวรรค์ ประจําปี 2565
วันที่ 22 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏนครสวรรค์ ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,223 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 905 คน ระดับปริญญาโท และระดับปริญญาเอก 55 คน รวมทั้งสิ้น 2,183 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-รมว.อว. และเอกอัครราชทูตสหราชอาณาจักรประจำประเทศไทย ร่วมหารือเพื่อส่งเสริมความร่วมมือด้านอุดมศึกษา ทุนการศึกษาและการวิจัย
วันศุกร์ที่ 27 มกราคม 2566
รมว.อว. และเอกอัครราชทูตสหราชอาณาจักรประจําประเทศไทย ร่วมหารือเพื่อส่งเสริมความร่วมมือด้านอุดมศึกษา ทุนการศึกษาและการวิจัย
รมว.อว. และเอกอัครราชทูตสหราชอาณาจักรประจําประเทศไทย ร่วมหารือเพื่อส่งเสริมความร่วมมือด้านอุดมศึกษา ทุนการศึกษาและการวิจัย
เมื่อวันที่ 4 มกราคม 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม พร้อมด้วยศ.ดร.นพ.สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรมรศ.ดร.พาสิทธิ์ หล่อธีรพงศ์รองปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารจากสํานักงานพัฒนาวิทยาศาสตร์และเทคโนโลยีแห่งชาติ สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และสํานักงานคณะกรรมการส่งเสริมวิทยาศาสตร์ วิจัยและนวัตกรรม ได้ร่วมหารือกับนายมาร์ก กุดดิง(Mr. Mark Gooding) เอกอัครราชทูตสหราชอาณาจักรประจําประเทศไทย และผู้แทนจาก British Council ประเทศไทย ณ ห้องพระจอมเกล้า ชั้น 4 อาคารพระจอมเกล้า สป.อว.
ในโอกาสนี้ ทั้งสองฝ่ายได้หารือเกี่ยวกับความร่วมมือด้านอุดมศึกษา ทุนการศึกษาและการวิจัย และการเสริมสร้างหุ้นส่วนความร่วมมือระดับสถาบันระหว่างไทยและสหราชอาณาจักร เช่น Transnational Education หรือการศึกษาข้ามพรมแดน ซึ่งสนับสนุนการพัฒนาหลักสูตรร่วมระหว่างมหาวิทยาลัยจากทั้งสองประเทศ เพื่อเปิดโอกาสให้นักศึกษาทั้งในประเทศไทยและประเทศใกล้เคียงได้มีโอกาสศึกษาในมหาวิทยาลัยในประเทศไทยโดยได้รับคุณวุฒิทางการศึกษาจากสหราชอาณาจักร โครงการ Thai-UK World-class University Consortium ซึ่งสนับสนุนการพลิกโฉมมหาวิทยาลัยเพื่อก้าวสู่การเป็นมหาวิทยาลัยระดับโลกและพัฒนาการศึกษาระดับอุดมศึกษาที่ได้รับการยอมรับในระดับสากล ผ่านการแลกเปลี่ยนความรู้ เพิ่มคุณภาพการสอน การเรียนรู้ และการวิจัยขั้นสูงระหว่างมหาวิทยาลัยไทยและสหราชอาณาจักร โดยความร่วมมือข้างต้นสอดคล้องกับที่กระทรวง อว. มุ่งยกระดับความร่วมมือระหว่างไทยและสหราชอาณาจักรให้เป็นหุ้นส่วนความร่วมมือระดับสถาบันอย่างเป็นระบบ
นอกจากนี้ ทั้งสองฝ่ายยังได้หารือร่วมกันด้านการพัฒนาทรัพยากรมนุษย์ของประเทศในการแลกเปลี่ยน การศึกษาต่อระดับบัณฑิตศึกษา ทุนการศึกษา และการทําวิจัยร่วม โดยปัจจุบันฝ่ายสหราชอาณาจักรกําลังจะดําเนินโครงการ International Science Partnership Fund (ISPF) ซึ่งเป็นทุนสนับสนุนโครงการใหม่ที่จะมาแทน Newton Fund ผ่านการให้ทุนแก่นักวิจัยไทยและสหราชอาณาจักรเพื่อทําวิจัย การพัฒนาศักยภาพบุคลากรและสถาบัน และการแลกเปลี่ยน โดยฝ่ายสหราชอาณาจักรเน้นย้ําว่าไทยเป็นประเทศคู่ความร่วมมือที่สําคัญลําดับแรกๆ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เชื่อมั่นการทำงานของรัฐบาล ดำเนินนโยบายมาถูกทาง พาเศรษฐกิจไทยโตต่อเนื่องท่ามกลางการชะลอตัวของเศรษฐกิจโลก คาดปี 2566 GDP ของไทยขยายตัว 3.8%
วันพุธที่ 11 มกราคม 2566
11/01/2566
​โฆษกรัฐบาลเผย นายกฯ เชื่อมั่นการทํางานของรัฐบาล ดําเนินนโยบายมาถูกทาง พาเศรษฐกิจไทยโตต่อเนื่องท่ามกลางการชะลอตัวของเศรษฐกิจโลก คาดปี 2566 GDP ของไทยขยายตัว 3.8%
และมีมูลค่า GDP เกือบ 20 ล้านล้านบาทในปี 2568
วันนี้ (11 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มั่นใจเศรษฐกิจไทยมีแนวโน้มฟื้นตัวขึ้นอย่างแข็งแกร่ง และมีอัตราการขยายตัวอย่างต่อเนื่องในอีก 4 ปีข้างหน้า ท่ามกลางการชะลอตัวลงของเศรษฐกิจโลก อย่างไรก็ตาม ถือเป็นผลจากการดําเนินนโยบายที่เหมาะสมและทันต่อสถานการณ์ของรัฐบาล ที่ส่งผลให้เศรษฐกิจไทยมีสัญญาณบวกได้อย่างต่อเนื่อง พร้อมกันนี้ นายกรัฐมนตรีได้กําชับให้ทุกหน่วยงานเร่งเดินหน้าขับเคลื่อนเศรษฐกิจของประเทศในภาพรวมให้เติบโตในระยะต่อไปได้อย่างมั่นคง พร้อมรับต่อสถานการณ์ความท้าทายในระดับโลก
โฆษกประจําสํานักนายกรัฐมนตรี กล่าวเพิ่มเติมว่า กระทรวงการคลังคาดการณ์เศรษฐกิจไทยปี 2566 จะขยายตัวได้ถึงร้อยละ 3.8 แม้ต้องเผชิญกับสภาวะเศรษฐกิจโลกถดถอย โดยมีปัจจัยสําคัญจากการลงทุนของภาครัฐและภาคเอกชน รวมถึงภาคการท่องเที่ยวและการบริโภคในประเทศยังคงเป็นแรงหนุนหลักต่อเนื่องจากปี 2565 โดยในปี 2566 คาดการณ์ว่าจะมีนักท่องเที่ยวต่างชาติเดินทางมายังประเทศไทยกว่า 21 ล้านคน ซึ่งยังไม่รวมนักท่องเที่ยวจากจีน นอกจากนี้ กระทรวงการคลังประเมินอัตราการขยายตัวของเศรษฐกิจไทยในระยะ 4 ปีข้างหน้า (2567 – 2570) มูลค่า GDP จะขยายตัวเพิ่มขึ้นต่อเนื่อง โดยในปี 2567 ขยายตัวร้อยละ 3.8 มูลค่ากว่า 19.77 ล้านล้านบาท ปี 2568 ขยายตัวร้อยละ 3.4 มูลค่ากว่า 20.78 ล้านล้านบาท ซึ่งถือเป็นปีแรกที่ไทยมีมูลค่า GDP เกิน 20 ล้านล้านบาท ปี 2569 ขยายตัวร้อยละ 3.4 มูลค่ากว่า 21.86 ล้านล้านบาท และปี 2570 ขยายตัวร้อยละ 3.3 มูลค่ากว่า 23 ล้านล้านบาท
“นายกรัฐมนตรีขอบคุณทุกภาคส่วนที่ร่วมแรงร่วมใจ และดําเนินการตามนโยบายของรัฐบาลอย่างแข็งขัน มีส่วนร่วมในการฟื้นฟูเศรษฐกิจของประเทศ ซึ่งนายกรัฐมนตรีเชื่อมั่นว่ามูลค่าเศรษฐกิจจะขยายตัวต่อเนื่อง ซึ่งถือว่าแนวทางการทํางานของรัฐบาลนั้นได้ดําเนินมาอย่างถูกต้อง พร้อมสั่งการให้ทุกหน่วยงานเร่งทํางานขับเคลื่อนเศรษฐกิจในระยะต่อไป โดยเฉพาะภาคการท่องเที่ยวซึ่งเป็นภาคส่วนสําคัญที่สร้างมูลค่ามหาศาลแก่เศรษฐกิจไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ หารือ เอกอัครราชทูตอิหร่านฯ ย้ำความสัมพันธ์ไทย-อิหร่าน พร้อมผลักดันให้เกิดความร่วมมือระหว่างกันอย่างเป็นรูปธรรม
วันพุธที่ 11 มกราคม 2566
11/01/2566
รองนายกฯ พลเอก ประวิตรฯ หารือ เอกอัครราชทูตอิหร่านฯ ย้ําความสัมพันธ์ไทย-อิหร่าน พร้อมผลักดันให้เกิดความร่วมมือระหว่างกันอย่างเป็นรูปธรรม
รองนายกฯ พลเอก ประวิตรฯ หารือ เอกอัครราชทูตอิหร่านฯ ย้ําความสัมพันธ์ไทย-อิหร่าน พร้อมผลักดันให้เกิดความร่วมมือระหว่างกันอย่างเป็นรูปธรรม
วันนี้ (วันพุธที่ 11 มกราคม 2566) เวลา 14.30 น. ณ ห้องรับรองรองนายกรัฐมนตรี ชั้น 3 ตึกบัญชาการ 1 ทําเนียบรัฐบาล นายซัยยิด เรซา โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามอิหร่านประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเข้ารับตําแหน่ง โดยสรุปสาระสําคัญของการหารือ ดังนี้
รองนายกรัฐมนตรียินดีที่ได้พบหารือกับเอกอัครราชทูตอิหร่านฯ ในวันนี้ ชื่นชมความสัมพันธ์อันดีระหว่างกันที่ดําเนินมาอย่างราบรื่นและยาวนาน โดยรองนายกรัฐมนตรีพร้อมส่งเสริมให้มีการแลกเปลี่ยนการเยือนของผู้แทนระดับสูงระหว่างกันอย่างต่อเนื่อง ตลอดจนผลักดันให้เกิดความร่วมมือในสาขาที่จะพัฒนาความสัมพันธ์ระหว่างกัน ทั้งในด้านความมั่นคง พลังงาน เศรษฐกิจ การค้า สังคมและวัฒนธรรม และสาธารณสุข รวมถึงความร่วมมือในรูปแบบใหม่ ๆ พร้อมทั้งผลักดันให้เกิดความร่วมมือระหว่างกันอย่างเป็นรูปธรรม
เอกอัครราชทูตอิหร่านฯ ขอบคุณรองนายกรัฐมนตรีที่สละเวลาให้เข้าเยี่ยมคารวะในวันนี้ ยินดีที่ทั้งสองประเทศมีความสัมพันธ์ที่ดีต่อกันมาอย่างยาวนาน โดยในปีนี้ถือเป็นปีครบรอบ 444 ปีความสัมพันธ์ระหว่างไทยกับอิหร่าน ซึ่งสถานเอกอัครราชทูตอิหร่านได้จัดกิจกรรมเฉลิมฉลองวาระสําคัญดังกล่าวด้วย ทั้งนี้ เอกอัครราชทูตอิหร่านฯ เห็นว่า ไทยกับอิหร่านมีความร่วมมือกันได้อีกมาก โดยเฉพาะความร่วมมือทางด้านการแพทย์ สินค้าเกษตร การต่อต้านการก่อการร้าย และยุทโธปกรณ์ ซึ่งอิหร่านมีความเชี่ยวชาญและพร้อมมีความร่วมมือกับฝ่ายไทย
โอกาสนี้ ทั้งสองฝ่ายได้หารือเกี่ยวกับความร่วมมือที่สําคัญระหว่างกัน ดังนี้
ด้านเศรษฐกิจ ทั้งสองฝ่ายเห็นพ้องกันว่า ไทยและอิหร่านยังมีศักยภาพที่จะเพิ่มพูนการค้าการลงทุนระหว่างกัน รองนายกรัฐมนตรีสนับสนุนให้มีการหารือร่วมกันเพื่อหาแนวทางการลดอุปสรรคและส่งเสริมความร่วมมือ โดยเฉพาะการผลักดันการซื้อขายหรือแลกเปลี่ยนข้าวของไทยกับปุ๋ยของอิหร่านให้เป็นผลสําเร็จ เพื่อเป็นจุดเริ่มต้นและแนวทางในการค้าขายแลกเปลี่ยนสินค้าอื่น ๆ ต่อไป ด้านเอกอัครราชทูตอิหร่านฯ พร้อมสนับสนุนให้มีการซื้อข้าวจากฝ่ายไทยมากขึ้น อิหร่านซื้อข้าวหอมมะลิจากไทยทุกปี และคาดว่าปีนี้จะมีการซื้อข้าวจากไทยมากขึ้น
ด้านการท่องเที่ยว รองนายกรัฐมนตรียินดีที่นักท่องเที่ยวอิหร่านกลับมาท่องเที่ยวที่ประเทศไทยมากขึ้น ภายหลังสถานการณ์โควิด-19 พร้อมสนับสนุนให้ทั้งสองฝ่ายร่วมมือกัน เพื่อผลักดันให้เกิดการแลกเปลี่ยนการเดินทางระหว่างกัน ซึ่งเอกอัครราชทูตอิหร่านฯ พร้อมสนับสนุนให้ชาวอิหร่านกลับมาท่องเที่ยวที่ประเทศไทย ประเทศไทยมีเอกลักษณ์ที่โดดเด่นหลายอย่าง เป็นประเทศที่น่ามาท่องเที่ยว และชาวไทยมีมิตรไมตรี สนุกสนาน ซึ่งตอนนี้ได้มีการเพิ่มเที่ยวบินระหว่างกันมากขึ้นแล้วด้วย
สําหรับความร่วมมือในกรอบพหุภาคี รองนายกรัฐมนตรีขอบคุณอิหร่านที่สนับสนุนไทยในเวทีพหุภาคีด้วยดีเสมอมา พร้อมขอให้อิหร่านสนับสนุนไทยในการเป็นเจ้าภาพงานภูเก็ตเอ็กซ์โป 2028 ด้วย
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 78 ล้านบาท 11 มกราคม นี้
วันพุธที่ 11 มกราคม 2566
11/01/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 78 ล้านบาท 11 มกราคม นี้
ธ.ก.ส.โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว ปีการผลิต 2565/66 อีกกว่า 78 ลบ. มีเกษตรกรรับประโยชน์ 13,566 ครัวเรือน ในวันที่ 11 ม.ค.นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส.ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) เป็นเงินกว่า 53,620.83 ล้านบาท ซึ่งมีผู้ได้รับประโยชน์จํานวน 4.65 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1-12 เป็นจํานวนเงินกว่า 7,803.56ล้านบาท ซึ่งมีผู้ได้รับประโยชน์จํานวน 2.72 ล้านครัวเรือน
และในวันนี้ ธ.ก.ส.ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 13,566 ครัวเรือน เป็นจํานวนเงิน 78.56 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการ ไร่ละพัน) ครั้งที่ 6 เป็นเงินกว่า 71.38 ล้านบาท ซึ่งมีผู้ได้รับประโยชน์จํานวน 10,103 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 13 และงวดที่ 1-12 (เพิ่มเติม) เป็นเงินกว่า 7.18 ล้านบาท และมีผู้ได้รับประโยชน์จํานวน 3,463 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-พณ. ชี้แจงข้อกังวลผักไทยราคาตก หลังจีนเปิดประเทศ
วันพุธที่ 11 มกราคม 2566
11/01/2566
พณ. ชี้แจงข้อกังวลผักไทยราคาตก หลังจีนเปิดประเทศ
กรมการค้าภายใน เผยยังไม่พบการนําเข้าผักจากจีนผิดปกติ และไม่พบสัญญาณน่ากังวลว่าจะมีการนําเข้ามาตีตลาดในไทย
จากกรณีกังวลผักราคาตก หลังจีนเปิดประเทศ ชาวสวนผักในจังหวัดราชบุรีเรียกร้องให้ภาครัฐเร่งหามาตรการควบคุมการนําเข้าผักจากจีน ซึ่งมีข้อกังวล หลังจีนเปิดประเทศจะมีผักทะลักเข้าไทยจํานวนมาก ทําให้ราคาผักในไทยตกต่ํา โดยเสนอให้นําเข้าสอดคล้องกับปริมาณการบริโภคในประเทศ และให้เกษตรกรสามารถแข่งขันได้นั้น
วันที่ 11 มกราคม 2566 นายวัฒนศักย์ เสือเอี่ยม อธิบดีกรมการค้าภายใน กระทรวงพาณิชย์ ชี้แจงว่า กรณีเกษตรกรชาวสวนผักจังหวัดราชบุรี มีข้อกังวลเกี่ยวการเปิดประเทศของจีน ที่จะทําให้มีปริมาณผักทะลักเข้าสู่ภายในประเทศจํานวนมาก กรมการค้าภายในได้ติดตามตรวจสอบสถานการณ์การจําหน่าย ณ ตลาดไท ตลาดสี่มุมเมือง และศรีเมือง ซึ่งเป็นแหล่งค้าส่งใหญ่ของประเทศ รวมทั้งตลาดสดในความส่งเสริมของกรมการค้าภายใน พบว่า ปัจจุบันปริมาณการจําหน่ายผักที่นําเข้ามาจากประเทศจีนยังคงมีปริมาณปกติ ไม่พบว่ามีปริมาณนําเข้าที่ผิดปกติแต่อย่างใด ซึ่งการนําเข้าผักมาจากประเทศจีนนั้น มีปัจจัยขึ้นอยู่กับปริมาณและราคาผักในประเทศเป็นสําคัญ เนื่องจากการนําเข้ามาจะมีค่าใช้จ่ายที่สูงขึ้น อาทิ ค่าขนส่งจากประเทศต้นทาง ค่าจัดเก็บในระบบควบคุมอุณหภูมิ ค่ากระจายสินค้า รวมถึงความสูญเสียที่จะเกิดขึ้นระหว่างจัดเก็บและขนส่ง
อธิบดีกรมการค้าภายใน เปิดเผยต่อไปอีกว่า จากการตรวจสอบราคาขายส่ง ณ ตลาดไทและตลาดสี่มุมเมือง ผู้บริหารตลาดกลางสี่มุมเมือง ซึ่งเป็นแหล่งค้าส่งผักใหญ่ของประเทศได้ให้ข้อเท็จจริงว่า ในช่วงนี้ถือเป็นช่วงที่ผักในประเทศให้ผลผลิตดี และราคาปกติตามฤดูกาลไม่ได้อยู่ในเกณฑ์ที่สูง จึงไม่น่ากังวลว่าจะมีการนําเข้ามาตีตลาดตามที่กังวล อย่างไรก็ตามในเรื่องนี้ นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ได้มอบหมายให้กรมการค้าภายในและสํานักงานพาณิชย์จังหวัดติดตามสถานการณ์อย่างใกล้ชิด หากพบว่า ปริมาณผักออกสู่ตลาดมากและราคามีแนวโน้มลดลง กรมการค้าภายในได้ประสานผู้ประกอบการเข้าไปรับซื้อและอีกทางหนึ่งจะใช้กลไกรถ mobile พาณิชย์ และจุดจําหน่ายต่างๆ ในการกระจายโดยตรงไปยังประชาชน อย่างไรก็ดี หากพบเห็นว่ามีการกดราคารับซื้อ หรือรับซื้ออย่างไม่เป็นธรรม แจ้งได้ที่สายด่วน 1569 หรือสํานักงานพาณิชย์จังหวัดทั่วประเทศ
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์ ร่วมเป็นวิทยากรบรรยายในการประชุมใหญ่สามัญประจำปี พ.ศ.2565
วันพุธที่ 11 มกราคม 2566
​รองปลัดกระทรวงเกษตรและสหกรณ์ ร่วมเป็นวิทยากรบรรยายในการประชุมใหญ่สามัญประจําปี พ.ศ.2565
​รองปลัดกระทรวงเกษตรและสหกรณ์ ร่วมเป็นวิทยากรบรรยายในการประชุมใหญ่สามัญประจําปี พ.ศ.2565 ของสมาคมนักบริหารการพัฒนาการเกษตรและสหกรณ์
นายเศรษฐเกียรติ กระจางวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นวิทยากรบรรยายหัวข้อ “นโยบายของกระทรวงเกษตรและสหกรณ์ ปัจจุบันและอนาคตของเกษตรไทย” ในการประชุมใหญ่สามัญประจําปี พ.ศ.2565 ของสมาคมนักบริหารการพัฒนาการเกษตรและสหกรณ์ ณ ห้องประชุมของกองวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร (กวป.) ตึก 8 ชั้น กรมวิชาการเกษตร และผ่านสื่ออิเล็กทรอนิกส์
รองปลัดฯ ได้บรรยายถึงกรอบ 5 ยุทธศาสตร์และ 15 นโยบายสําคัญ ในการพัฒนาและแก้ไขปัญหาภาคการเกษตรให้กับเกษตรกร โดยให้เป็นกรอบในการทํางาน พร้อมทั้งปรับตัวตามสถานการณ์และเพิ่มทํางานในเชิงรุกมากขึ้น ซึ่งเป็นนโยบายที่ รัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ได้มอบให้แก่ผู้บริหารกระทรวงเกษตรและสหกรณ์ เพื่อขับเคลื่อนงานของกระทรวงเกษตรและสหกรณ์ ประจําปีงบประมาณ พ.ศ. 2566 ซึ่งกรอบ 5 ยุทธศาสตร์และ 15 นโยบายสําคัญ ประกอบด้วย
1. ยุทธศาสตร์ตลาดนําการผลิต 2. ยุทธศาสตร์เทคโนโลยีเกษตร 3. ยุทธศาสตร์ 3S คือ Safety-Security-Sustainability 4. ยุทธศาสตร์การบริหารเชิงรุกแบบบูรณาการกับทุกภาคส่วน และ 5. ยุทธศาสตร์เกษตรกรรมยั่งยืนตามแนวทางศาสตร์พระราชา โดยให้ปี 2566 เป็นปีที่มุ่งสร้างความเข้มแข็งให้กับภาคเกษตรกรรม อาทิ การสร้างความเข้มแข็งให้กับเกษตรกรและสถาบันเกษตรกร, การเร่งผลักดันการลดการปลดปล่อยก๊าซเรือนกระจกในภาคเกษตร, การเร่งประชาสัมพันธ์สร้างการรับรู้การดําเนินนโยบายของกระทรวงให้ทั่วถึง, การพัฒนาเทคนโลยีและนวัตกรรมทางการเกษตร, การส่งเสริมเกษตรปลอดภัย, การผลักดันค่าตอบแทนให้กับอาสาสมัครเกษตรหมู่บ้าน (อกม.), การบริหารจัดการน้ําอย่างมีประสิทธิภาพ, การเร่งขับเคลื่อน BCG Model ไปสู่การปฏิบัติให้สัมฤทธิ์ผลตามเป้าหมายของนโยบายรัฐบาล, ส่งเสริมความรู้พืชเศรษฐกิจใหม่ผลักดันไทยเป็นครัวโลก, การผลักดันให้กระทรวงเกษตรและสหกรณ์เป็นกระทรวงเศษฐกิจอย่างแท้จริง, การปฏิบัติงานด้วยความโปร่งใส ตรวจสอบได้ และการให้ความสําคัญกับเกษตรกรเหมือนคนในครอบครัวเดียวกัน
ทั้งนี้ ผู้เข้าร่วมบรรยายได้ร่วมแลกเปลี่ยนประสบการณ์และข้อคิดเห็นในด้านนโยบายทางการเกษตรต่างๆ เช่น การใช้วัตถุอันตราย/สารเคมีทางการเกษตรอย่างมีประสิทธิภาพตามหลักวิชาการ การผลักดันค่าตอบแทนให้กับอาสาสมัครเกษตรหมู่บ้าน (อกม.) การขับเคลื่อนตัวเลข GDP ทางการเกษตร การจัดทํามาตรฐานการปลูกโกโก้ และการบูรณาการความร่วมมือศูนย์ AIC เป็นต้น
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้การต้อนรับนางสาวโนริโกะ ชิบาตะ (Ms. Noriko Shibata) ผู้ช่วยปลัดกระทรวงยุติธรรมญี่ปุ่น และคณะ ในโอกาสเข้าพบหารือข้อราชการ
วันพุธที่ 11 มกราคม 2566
11/01/2566
รองปลัดกระทรวงยุติธรรม ให้การต้อนรับนางสาวโนริโกะ ชิบาตะ (Ms. Noriko Shibata) ผู้ช่วยปลัดกระทรวงยุติธรรมญี่ปุ่น และคณะ ในโอกาสเข้าพบหารือข้อราชการ
รองปลัดกระทรวงยุติธรรม ให้การต้อนรับนางสาวโนริโกะ ชิบาตะ (Ms. Noriko Shibata) ผู้ช่วยปลัดกระทรวงยุติธรรมญี่ปุ่น และคณะ ในโอกาสเข้าพบหารือข้อราชการ
ในวันจันทร์ที่ ๙ มกราคม ๒๕๖๖ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม มอบหมายให้ พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยนางสาวอทิตยา ทองบุญ ผู้อํานวยการกองการต่างประเทศ ให้การต้อนรับนางสาวโนริโกะ ชิบาตะ (Ms. Noriko Shibata) ผู้ช่วยปลัดกระทรวงยุติธรรมญี่ปุ่น และคณะ ในโอกาสเข้าพบหารือข้อราชการ เพื่อแลกเปลี่ยนข้อคิดเห็นเกี่ยวกับการจัดการประชุมรัฐมนตรียุติธรรมอาเซียน - ญี่ปุ่น สมัยพิเศษ (ASEAN - Japan Special Meeting of Justice Ministers: AJSMJ) ณ ห้องรับรองประจํากระทรวงยุติธรรม ๓-๐๒ ชั้น ๓ อาคารกระทรวงยุติธรรม
โดยทั้งสองฝ่ายได้หารือประเด็นที่สําคัญ อาทิ การเตรียมการสําหรับการประชุม AJSMJ ซึ่งมีกําหนดจะจัดขึ้นในเดือนกรกฎาคม ๒๕๖๖ ความเป็นไปได้ในการจัดให้มีการพบปะ (Interface) ระหว่างรัฐมนตรียุติธรรมอาเซียนและรัฐมนตรียุติธรรมกลุ่มประเทศอุตสาหกรรมชั้นนํา ๗ ประเทศ (G7) และกิจกรรมคู่ขนานในห้วงการประชุมดังกล่าว เป็นต้น นอกจากนี้ ยังได้หารือเกี่ยวกับความเหมาะสมในการเชิญผู้แทนจากต่างประเทศและองค์กรระหว่างประเทศ เข้าร่วมในโอกาสดังกล่าว
ในโอกาสนี้ รองปลัดกระทรวงยุติธรรมได้เสนอให้พิจารณาแนวทางการขับเคลื่อนการดําเนินงานตามบันทึกข้อตกลงความร่วมมือ (MOC) ระหว่างกระทรวงยุติธรรมไทยกับกระทรวงยุติธรรมญี่ปุ่น ในสาขากฎหมายและการบริหารงานยุติธรรม ซึ่งกระทรวงยุติธรรมของทั้งสองประเทศได้ลงนามไว้ร่วมกัน เมื่อปี ๒๕๖๒ ให้เกิดผลอย่างเป็นรูปธรรมมากยิ่งขึ้นภายหลังจากสถานการณ์แพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) มีแนวโน้มที่ดีขึ้น โดยฝ่ายญี่ปุ่นแสดงความยินดีที่จะหารือเกี่ยวกับแนวทางการดําเนินงานระหว่างกันภายใต้ MOC ดังกล่าวในรายละเอียดร่วมกันต่อไป
รัฐบาลไทย-ข่าวทำเนียบรัฐบาล-กรมการขนส่งทางบก แนะนำผู้ซื้อรถตรวจสอบป้ายแดงต้องมีลายน้ำตราเครื่องหมายราชการกรมการขนส่งทางบก และต้องจดบันทึกข้อมูลการใช้รถลงในสมุดคู่มือประจำรถ
วันพุธที่ 11 มกราคม 2566
กรมการขนส่งทางบก แนะนําผู้ซื้อรถตรวจสอบป้ายแดงต้องมีลายน้ําตราเครื่องหมายราชการกรมการขนส่งทางบก และต้องจดบันทึกข้อมูลการใช้รถลงในสมุดคู่มือประจํารถ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ตามข่าวที่ปรากฏในสื่อสังคมออนไลน์ มีเซลล์จากบริษัทตัวแทนจําหน่ายรถแห่งหนึ่งได้ทําการขายรถยนต์ให้กับลูกค้า แต่กลับนําป้ายแดงปลอมมาติดให้ลูกค้า ทําให้ลูกค้ารายดังกล่าวถูกเจ้าหน้าที่ตํารวจจับกุมเมื่อนํารถไปใช้ จึงเป็นที่วิพากษ์วิจารณ์ไปในวงกว้าง ประกอบกับในปัจจุบันมีกลุ่มมิจฉาชีพได้นําป้ายแดงปลอมมาขายตามอินเทอร์เน็ตซึ่งเป็นป้ายทะเบียนที่ไม่ได้ออกให้โดยกรมการขนส่งทางบก (ขบ.) และไม่ใช่ป้ายแดงที่ถูกต้องอยู่ในความครอบครองของบริษัทผู้จําหน่ายรถยนต์ที่ได้รับอนุญาตให้ใช้เครื่องหมายป้ายแดง ทําให้ประชาชนตกเป็นเหยื่อจํานวนมาก ขบ. ในฐานะหน่วยงานที่เกี่ยวข้องขอชี้แจงว่า ป้ายแดง คือ ป้ายทะเบียนที่ ขบ. ออกให้บริษัทตัวแทนจําหน่ายรถที่ได้รับใบอนุญาต ใช้ติดรถเพื่อนํารถไปส่งให้ลูกค้าหรือนํารถไปซ่อมแซม และอนุโลมให้ใช้ได้ระหว่างดําเนินการจดทะเบียนรถ ไม่เกิน 30 วัน จึงขอเตือนประชาชนอย่าหลงเชื่อซื้อป้ายแดงในอินเทอร์เน็ต ทั้งนี้ ป้ายแดงถือเป็นเอกสารของทางราชการ ขบ. ขอเตือนผู้ที่ปลอมป้ายทะเบียนหรือผู้ที่นําป้ายแดงปลอมไปติดรถ มีความผิดตามประมวลกฎหมายอาญา ฐานปลอมเอกสารราชการหรือใช้เอกสารราชการปลอม มีโทษถึงขั้นจําคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท หรือทั้งจําทั้งปรับ
รองอธิบดีกรมการขนส่งทางบก และโฆษกกรมการขนส่งทางบก กล่าวเพิ่มเติมว่า สําหรับผู้ที่ซื้อรถยนต์กับตัวแทนจําหน่ายรถและต้องการตรวจสอบป้ายทะเบียนด้วยตัวเองว่าเป็นป้ายที่ถูกต้องหรือไม่ นั้น สามารถสังเกตได้จากตัวย่อนูน ขส ที่มุมด้านล่างขวา ที่ถูกต้องจะมีลายน้ําตราเครื่องหมายราชการ ขบ. (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ซึ่งเป็นลักษณะเฉพาะที่กําหนดไว้ ซึ่ง ขบ. ออกให้แก่บริษัทตัวแทนจําหน่ายรถสําหรับใช้ติดรถเพื่อนํารถไปส่งให้ลูกค้า หรือนํารถไปซ่อมแซมเท่านั้น โดยแต่ละบริษัทตัวแทนจําหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจํารถและใบอนุญาตให้ใช้รถด้วย โดยผู้ใช้รถป้ายแดงต้องจดบันทึกข้อมูลการใช้รถลงในสมุดคู่มือประจํารถข้อมูลดังกล่าว ได้แก่ ชื่อ - นามสกุลผู้ขับรถ ชื่อชนิดรถ เลขหมายตัวถัง เลขหมายเครื่องยนต์ ความประสงค์ในการขับรถยนต์ วันเดือนปีและระยะเวลาที่นํารถออกไปใช้
ทั้งนี้ ขบ. ขอแนะนําให้ผู้ซื้อรถตรวจสอบจํานวนวันการใช้รถขณะติดป้ายแดงต้องไม่เกิน 30 วัน นับจากวันรับรถ หากเจ้าของรถนําป้ายแดงไปใช้เกินกว่าระยะเวลาที่กําหนดโดยไม่ดําเนินการนํารถไปจดทะเบียนให้แล้วเสร็จ ถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียนหรือใช้ป้ายแดงผิดเงื่อนไขมีโทษปรับสูงสุดไม่เกิน 10,000 บาท ย้ําให้เจ้าของรถป้ายแดง ที่ยังไม่จดทะเบียน รีบจดทะเบียนรถให้ถูกต้องตามกฎหมาย เพื่อป้องกันปัญหากรณีถูกโจรกรรมซึ่งยากต่อการติดตามตรวจสอบ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่ง ดีเอสไอ ตอบโต้เชิงรุก หลังถูกร้องหนัก ชี้ หน่วยงานไม่มีความสามัคคี เกิดขบวนการสร้างข้อมูลปลอม ให้ภายนอกไปขยายผล
วันพุธที่ 11 มกราคม 2566
11/01/2566
รัฐมนตรีว่าการกระทรวงยุติธรรม สั่ง ดีเอสไอ ตอบโต้เชิงรุก หลังถูกร้องหนัก ชี้ หน่วยงานไม่มีความสามัคคี เกิดขบวนการสร้างข้อมูลปลอม ให้ภายนอกไปขยายผล
รัฐมนตรีว่าการกระทรวงยุติธรรม สั่ง ดีเอสไอ ตอบโต้เชิงรุก หลังถูกร้องหนัก ชี้ หน่วยงานไม่มีความสามัคคี เกิดขบวนการสร้างข้อมูลปลอม ให้ภายนอกไปขยายผล ดักทาง ใกล้ครบวาระ ทุกคนจะไม่เกรงใจ ใส่กันเต็มที่ แนะ ต้องสู้ด้วยความจริง
เมื่อวันที่ 11 มกราคม 2566 เวลา 10.00 น. ที่กระทรวงยุติธรรม มีการประชุมผู้บริหารประจําสัปดาห์ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม อธิบดีกรมต่างๆ ผู้บริหารและข้าราชการ ร่วมการประชุม
นายสมศักดิ์ เปิดเผยว่า นายวัลลภ นาคบัว รองปลัดกระทรวงยุติธรรม ในฐานะประธานคณะกรรมการตรวจสอบการบริหารงานของกรมสอบสวนคดีพิเศษ ได้รายงานความคืบหน้าว่า คณะกรรมการฯ ได้มีการประชุม เมื่อวันที่ 10 ม.ค.ที่ผ่านมา เพื่อกําหนดประเด็นการตรวจสอบการดําเนินงานของดีเอสไอ โดยเฉพาะประเด็นที่ถูกร้องเรียนและเผยแพร่ข้อมูลตามสื่อมวลชน โดยคณะกรรมการตั้งประเด็นไว้ 3 แนวทาง คือ 1. การดําเนินคดีสําคัญ เช่น กรณีรถหรู 2. การบริหารงานบุคคลที่มีเจ้าหน้าที่ยื่นร้องเรียน และ 3.การจัดซื้อจัดจ้าง เช่น เครื่องมือด๊องหรือเครื่องติดตามโทรศัพท์มือถือในระยะใกล้ โดยข้อร้องเรียนต่างๆทั้งหมด คณะกรรมการตรวจสอบจะเปิดโอกาสให้ผู้ร้องเรียนเข้ามาให้ข้อมูลและรายละเอียดทั้งหมด
นายสมศักดิ์ กล่าวอีกว่า ตนได้กําชับให้ ดีเอสไอ และคณะกรรมการตรวจสอบดําเนินการเร่งด่วนตามกรอบ 30 วัน ซึ่งจะครบกําหนดในวันที่ 3 ก.พ.นี้ แต่หากประเด็นใดชัดเจนแล้ว ให้รีบชี้แจงทีละเรื่อง เพราะไม่เช่นนั้นเรื่องจะถูกนําไปขยายต่อผ่านโซเชียลมีเดีย เพราะช่วงท้ายของรัฐบาลตนมองว่าทุกคนอาจจะไม่มีความเกรงใจกัน จะใส่กันเต็มที่ ดังนั้นเราต้องชี้แจงข้อเท็จจริง โดยเรื่องใดสามารถตรวจสอบจนชัดเจนแล้วก็ให้รีบชี้แจงกับสังคม ส่วนเรื่องไหนที่ยังต้องตรวจสอบต่อก็ว่าไปกันตามกระบวนการ แต่ตนขอเน้นย้ําว่าทุกเรื่องต้องมีคําตอบ เพราะหากเรื่องใดเราไม่ตอบ นิ่งเฉย สังคมจะคิดว่าเป็นเรื่องจริง
"เรื่องนี้เป็นเรื่องที่ดีเอสไอถูกสังคมตรวจสอบอย่างหนัก อธิบดีก็ต้องรีบเร่งชี้แจงในเรื่องที่ไม่เป็นความจริงในสิ่งที่เกิดขึ้น ต้องยอมรับว่าภายในดีเอสไอเกิดความไม่สามัคคี ถึงมีข้อมูลภายในหลุดรอดออกไปยังภายนอก ถือว่าเป็นสิ่งที่ร้ายแรงต่อกรม ส่งผลต่อการบริหารงานโดยตรง เพราะหลายเรื่องที่ผมได้รับรายงาน ได้มีการชี้แจงไปแล้ว แต่ก็ยังมีขบวนการสร้างข้อมูลปลอมส่งในไลน์กลุ่มอย่างต่อเนื่อง และส่งข้อมูลให้สังคมภายนอกนําไปขยายผล ทั้งที่ไม่ได้เป็นข้อเท็จจริง ดังนั้นนับจากนี้ขอให้ดีเอสไอ ชี้แจงตอบโต้แบบเชิงรุกทุกประเด็นเพื่อให้สังคมหมดข้อครหา และให้เจ้าหน้าที่มีเวลากลับไปทํางานเพื่อประชาชน"นายสมศักดิ์ กล่าว
รัฐบาลไทย-ข่าวทำเนียบรัฐบาล-กรมเจ้าท่า จัด “พิธีปิดหลักสูตรการฝึกอบรมเจ้าพนักงานตรวจท่าบรรจุใหม่ พร้อมประดับเครื่องหมายธงเจ้าพนักงานตรวจท่า”
วันพุธที่ 11 มกราคม 2566
กรมเจ้าท่า จัด “พิธีปิดหลักสูตรการฝึกอบรมเจ้าพนักงานตรวจท่าบรรจุใหม่ พร้อมประดับเครื่องหมายธงเจ้าพนักงานตรวจท่า”
...
กรมเจ้าท่า จัด “พิธีปิดหลักสูตรการฝึกอบรมเจ้าพนักงานตรวจท่าบรรจุใหม่ พร้อมประดับเครื่องหมายธงเจ้าพนักงานตรวจท่า”
เมื่อวันที่ 10 มกราคม 2566 นายภูริพัฒน์ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กระทรวงคมนาคม เป็นประธานในพิธีปิดหลักสูตรการฝึกอบรมเจ้าพนักงานตรวจท่าบรรจุใหม่ และประดับเครื่องหมาย ธงเจ้าพนักงานตรวจท่า พร้อมให้โอวาทในการปฏิบัติราชการแก่เจ้าพนักงานตรวจท่าบรรจุใหม่ จํานวน 13 นาย ณ บริเวณลานรวมพลกัปตันจอห์น บุช กรมเจ้าท่า โดยมี นายจรินทร์ บุตรวงษ์ หัวหน้างานตรวจท่า 1 รักษาการหัวหน้ากลุ่มตรวจท่า ให้การต้อนรับพร้อมกล่าวรายงานพิธีปิดฯ ในการนี้ ผู้อํานวยการสํานักความปลอดภัยและสิ่งแวดล้อมทางน้ํา ผู้อํานวยการกอง/สํานักต่าง ๆ และเจ้าหน้าที่กรมเจ้าท่า เข้าร่วมพิธีปิดหลักสูตรดังกล่าว
สําหรับหลักสูตรการฝึกอบรมเจ้าพนักงานตรวจท่าบรรจุใหม่ เป็นหลักสูตรที่กลุ่มตรวจท่า สํานักความปลอดภัยและสิ่งแวดล้อมทางน้ําได้จัดขึ้น โดยมีวัตถุประสงค์เพื่อสร้างเสริมให้เจ้าพนักงานตรวจท่าบรรจุใหม่ มีความรู้ ความเข้าใจ ความสามารถ มีทักษะ และมีคุณธรรม จริยธรรม ในการทํางานที่พึงประสงค์ ตลอดจนมีทัศนคติที่ดีในการทํางานอันจะเป็นผลให้การปฏิบัติงานมีประสิทธิภาพและเกิดประสิทธิผลตามเป้าหมายของกรมเจ้าท่า ดังนี้
1. เพื่อถ่ายทอดองค์ความรู้ให้กับเจ้าพนักงานตรวจท่าทั้งองค์ความรู้พื้นฐานไปจนถึงองค์ความรู้ใหม่ ๆ อันจะเป็นประโยชน์ต่อการพัฒนาศักยภาพบุคคล
2. ปรับระบบการทํางานของเจ้าพนักงานตรวจท่าให้มีทิศทางเดียวกัน
3. สร้างเสริมทักษะที่จะใช้ปฏิบัติงานในหน้าที่เจ้าพนักงานตรวจท่าได้อย่างมีประสิทธิภาพ
4. เพิ่มขีดความสามารถของเจ้าพนักงานตรวจท่าให้สามารถปฏิบัติงานตอบสนองต่อภารกิจของกรมเจ้าท่าได้อย่างมีประสิทธิภาพ
ทั้งนี้ ผลการดําเนินหลักสูตรตลอดระยะเวลากว่า 3 เดือน ที่ผ่านมา กลุ่มตรวจท่าผู้ดําเนินการจัดการฝึกอบรมและอํานวยการฝึก ได้ประเมินการดําเนินการในหลักสูตรดังกล่าว เป็นไปตามวัตถุประสงค์และเป้าหมายที่วางไว้
รัฐบาลไทย-ข่าวทำเนียบรัฐบาล-ยธ. ผนึกกำลังทุกหน่วย เดินหน้าขับเคลื่อนนิคมอุตสาหกรรมราชทัณฑ์ – ตั้งเป้า ปี ๗๐ ครบทุกภูมิภาค
วันพุธที่ 11 มกราคม 2566
11/01/2566
ยธ. ผนึกกําลังทุกหน่วย เดินหน้าขับเคลื่อนนิคมอุตสาหกรรมราชทัณฑ์ – ตั้งเป้า ปี ๗๐ ครบทุกภูมิภาค
ยธ. ผนึกกําลังทุกหน่วย เดินหน้าขับเคลื่อนนิคมอุตสาหกรรมราชทัณฑ์ – ตั้งเป้า ปี ๗๐ ครบทุกภูมิภาค
ในวันจันทร์ที่ ๙ มกราคม ๒๕๖๖ เวลา ๑๐.๐๐ น. นางสาวนันทรัศมิ์ เทพดลไชย ผู้ตรวจราชการกระทรวงยุติธรรม ปฏิบัติหน้าที่ผู้อํานวยการสํานักงานส่งเสริมสัมมาชีพและผลิตภัณฑ์เพื่อการพัฒนาพฤตินิสัย (สมภพ.) เป็นประธานการประชุมคณะอนุกรรมการเพื่อติดตามผลการขับเคลื่อนนิคมอุตสาหกรรมราชทัณฑ์ ครั้งที่ ๑/๒๕๖๖ โดยมีผู้เข้าร่วมประชุมประกอบด้วย ผู้แทนจากการนิคมอุตสาหกรรมแห่งประเทศไทย ผู้แทนจากกรมโยธาธิการและผังเมือง ผู้แทนจากกรมราชทัณฑ์ โดย สมภพ. ทําหน้าที่ฝ่ายเลขานุการการประชุม เพื่อรับทราบ และพิจารณาวาระสําคัญ ได้แก่ กระบวนการ และขั้นตอนในการจัดตั้งนิคมอุตสาหกรรมทรัพย์สาคร และความเป็นไปได้ในการจัดตั้งนิคมอุตสาหกรรมราชทัณฑ์ในพื้นที่จังหวัดนครราชสีมา และจังหวัดลําพูน
ในการนี้ ที่ประชุมได้มีมติรับทราบกระบวนการ และขั้นตอนการดําเนินการจัดตั้งนิคมอุตสาหกรรมทรัพย์สาคร โดยเน้นย้ําว่า จะต้องมีการดําเนินการให้เป็นไปตามมติคณะรัฐมนตรี และเป็นไปตามขั้นตอนที่ถูกต้องตามพระราชบัญญัติการผังเมือง พ.ศ. ๒๕๖๒ และเห็นชอบในหลักการผลการศึกษาวิจัยความเป็นไปได้ในการจัดตั้งนิคมอุตสาหกรรมราชทัณฑ์ในพื้นที่จังหวัดนครราชสีมาและจังหวัดลําพูน โดยมีข้อเสนอแนะให้พิจารณาเพิ่มเติมรายละเอียดในเรื่องของพื้นที่ โดยให้ประสานกรมโยธาธิการ เพื่อจะเสนอต่อที่ประชุมคณะรัฐมนตรีต่อไป
ผลการประชุมคณะอนุกรรมการฯ ครั้งนี้ จะได้นําเสนอต่อที่ประชุมคณะกรรมการส่งเสริมการจัดตั้งนิคมอุตสาหกรรมราชทัณฑ์ ซึ่งมีปลัดกระทรวงยุติธรรมเป็นประธาน เพื่อเดินหน้าจัดตั้งนิคมอุตสาหกรรมราชทัณฑ์ สร้างอาชีพ รายได้ ให้แก่ผู้ต้องขังและผู้พ้นโทษที่มีคุณสมบัติครบถ้วนตามที่กําหนด และมีความมุ่งมั่น ตั้งใจกลับคืนสู่สังคม เพื่อเป็นกําลังแรงงานในการขับเคลื่อนเศรษฐกิจของประเทศต่อไป ทั้งนี้ ตามกําหนดการ คาดว่า จะสามารถดําเนินการจัดตั้งนิคมอุตสาหกรรมที่พร้อมดําเนินการได้จริงทุกพื้นที่ที่กําหนดไว้ ประมาณช่วงปี พ.ศ. ๒๕๗๐ ซึ่งในปัจจุบันกระทรวงยุติธรรม ได้ดําเนินการส่งผู้ต้องขังที่เข้าหลักเกณฑ์การพักการลงโทษกรณีมีเหตุพิเศษ ภายใต้โครงการสร้างงาน สร้างอาชีพ ฝึกทักษะการทํางานในภาคอุตสาหกรรม โดยการปล่อยตัวคุมประพฤติ ติดกําไล EM และส่งออกไปทํางานยังสถานประกอบการแล้ว จํานวนกว่า ๔๐๐ ราย อีกทั้งมีสถานประกอบการในเครือข่ายกว่า ๕๐ แห่ง ที่มีความต้องการด้านแรงงานผู้ต้องขังและผู้พ้นโทษ โดยกระทรวงยุติธรรม จะดําเนินการเตรียมความด้านแรงงานให้ทันต่อความต้องการแรงงานของสถานประกอบการ เพื่อให้ผู้ต้องขังมีงาน มีอาชีพรองรับหลังพ้นโทษจะได้มีงาน มีรายได้ ไม่กลับมากระทําผิดซ้ําอีก
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือการพัฒนาการเชื่อมโยงข้อมูล New GFMIS Thai กับ e-LAAS
วันพุธที่ 11 มกราคม 2566
11/01/2566
พิธีลงนามบันทึกข้อตกลงความร่วมมือการพัฒนาการเชื่อมโยงข้อมูล New GFMIS Thai กับ e-LAAS
พิธีลงนามบันทึกข้อตกลงความร่วมมือการพัฒนาการเชื่อมโยงข้อมูลระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) กับระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)
เมื่อวันที่ 11 มกราคม 2565 กระทรวงการคลังได้จัดพิธีลงนามบันทึกข้อตกลงความร่วมมือการพัฒนาการเชื่อมโยงข้อมูลระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) กับระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ระหว่างสํานักงานปลัดกระทรวงการคลัง กรมบัญชีกลาง และกรมส่งเสริมการปกครองท้องถิ่น โดยเป็นการดําเนินการตามมติคณะรัฐมนตรี เมื่อวันที่ 28 พฤษภาคม 2562 เพื่อเป็นกรอบในการดําเนินการบูรณาการข้อมูลระหว่างระบบ New GFMIS Thai กับระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) โดยสอดคล้องกับแผนพัฒนารัฐบาลดิจิทัลของประเทศไทย ซึ่งจะทําให้ภาครัฐสามารถใช้ประโยชน์จากข้อมูลในการบริหารการเงินการคลังได้อย่างมีประสิทธิภาพและประสิทธิผล ตลอดจนการบูรณาการข้อมูลร่วมกับหน่วยงานอื่น ๆ ในการวางแผนด้านงบประมาณได้อย่างรวดเร็วและตรงจุด รวมถึงรองรับการปฏิบัติทางด้านบัญชีให้สอดคล้องตามพระราชบัญญัติวินัยการเงินการคลัง พ.ศ. 2561โดยวัตถุประสงค์หลักในการลงนามบันทึกข้อตกลงความร่วมมือในวันนี้ เพื่อบูรณาการข้อมูลร่วมกันระหว่างหน่วยงานภาครัฐ ลดความซ้ําซ้อนของข้อมูล และยกระดับการให้บริการของภาครัฐให้มีประสิทธิภาพ เพื่อให้หน่วยงานทุกภาคส่วนรวมถึงภาคประชาชนได้รับการบริการที่สะดวกและรวดเร็วยิ่งขึ้น
ดังนั้น เพื่อให้การดําเนินการดังกล่าวบรรลุวัตถุประสงค์ กระทรวงการคลังจึงได้ลงนามบันทึกข้อตกลงความร่วมมือในครั้งนี้ เพื่อร่วมมือกันพัฒนาการเชื่อมโยงระบบบริหารการเงินการคลังและระบบบัญชีระหว่างกันให้สําเร็จเป็นรูปธรรมต่อไป
ศูนย์เทคโนโลยีสารสนเทศและการสื่อสาร สํานักงานปลัดกระทรวงการคลัง
โทร. 0 2126 5900 ต่อ 3303 และ 3313